cyanic-selkie/wikianc huggingface dataset:
1M
Konstrukcija
1M bija cilindra formas korpuss aptuveni 1 m diametrā un 2 m augstumā, ar masu 480 kg (sākotnēji - 650 kg). Lai nodrošinātu starpplanētu zondei nepieciešamo orientācijas precizitāti (līdz dažām leņķa minūtēm), optiskos sensorus, žiroskopus un dzinējiekārtu uzstādīja uz cietas plāksnes, kas bija iemetināta aparāta hermētiskajā korpusā. Par korpusa prototipu tika ņemts korpuss no Mēness zondēm E-2A un E-3. Pie tā tika piestiprināti saules bateriju paneļi, liela pastiprinājuma paraboliskā sakaru antena, vidēja pastiprinājuma antenas masts, visvirzienu rezerves radioantenas masts, zinātnisko ierīču sensori un apkalpojošās sistēmas. Tas bija apgādāts ar infrasarkanā un ultravioletā diapazona spektrometru, mikrometeorītu detektoriem, jonu uztvērēju, magnetometru un kosmiskā starojuma detektoru. Sākotnēji tika uzstādīta fototelevīzijas iekārta (FTVIe), bet pirms starta tā tika noņemta.
Autoceļš A2 (Latvija)
Posmā no Rīgas Apvedceļa līdz "Sēnītei" atļautais ātrums ārpus apdzīvotajām zonām vasarā ir 110 km/h, bet ziemā - 90 km/h. Pēc "Sēnītes" atļautais ātrums ārpus apdzīvotajām zonām ir 90 km/h visu gadu.
Galīgs automāts
Automātu teorijā galīgs automāts ir diskrētas sistēmas abstrakts matemātisks modelis, kas apraksta sistēmas izmaiņas diskrētos laika momentos atkarībā no ieejas datiem un tās iepriekšējā stāvokļa. Šādu automātu sauc par galīgu tādēļ, ka tā ieejas, izejas un stāvokļu kopas ir galīgas. Galīgs automāts ir viens no abstrakta automāta veidiem, kā arī viena no Tjūringa mašīnas sastāvdaļām.
Formāls apraksts
Akceptoru parasti var raksturot ar kortežu (Q, Σ, δ, q0, F), kur Šāds automāta uzdošanas veids ir kopīgs lielākajai daļai akceptoru. Precīzāks automāta apraksts un nosacījumi, kad tas akceptē ievadīto vārdu, ir atkarīgi no konkrētā automāta modeļa. Piemēram, varbūtiskiem automātiem pārejas funkciju δ uzdod ar stohastisku matricu, bet kvantu automātiem — ar unitāru matricu. Arī automāta sākuma stāvokļa uzdošanas veids ir atkarīgs no modeļa, piemēram, determinētam automātam ir tieši viens sākuma stāvoklis, taču nedeterminētam var būt vairāki.
Aguri Sudzuki
Sudzuki sāka piedalīties kartingu sacīkstēs 12 gadu vecumā. 18 gados viņš uzvarēja valsts čempionātā, bet 1979. gadā sāka piedalīties Japānas F3. Paralēli viņš turpināja piedalīties kartingu sacīkstēs un 1981. gadā izcīnīja otro Japānas kartingu titulu. 1983. gadā Aguri kļuva par Japānas F3 vicečempionu. Tad viņš pārgāja uz salonauto sacīkstēm un izcīnīja Japānas titulu 1986. gadā. Tajā pašā gadā viņš debitēja Japānas F2 un piedalījās Lemānas sacīkstēs. 1987. gadā viņš bija Japānas F3000 vicečempions, uzvarot tikai vienā sacīkstē. 1988. gadā viņš izcīnīja titulu. Tajā pašā sezonā Sudzuki piedalījās F1 Japānas GP ar Larrousse formulu un finišēja sešpadsmitais. Nākamajā gadā viņš brauca ar Zakspeed, tomēr spēkrats bija ārkārtīgi lēns un japānim neizdevās pat pārvarēt pirmskvalifikācijas barjeru kaut vienā sacīkstē. Pēc gada viņš atgriezās Larrousse. Sudzuki divas reizes finišēja sestais (tolaik par 6. vietu piešķīra vienu punktu) un vienu reizi kāpa uz goda pjedestāla zemākā pakāpiena, kas joprojām ir nepārspēts Japānas braucēju rekords F1 (vienīgi Takuma Sato ir to atkārtojis 2004. gada ASV GP). Sudzuki bija 12. kopvērtējumā ar sešiem punktiem. 1991. gada sezona iesākās labi, jau pirmajā sacīkstē tika izcīnīti punkti. Tomēr visās pārējās sacīkstēs Sudzuki vai nu nestartēja, vai nu izstājās, vai arī nekvalificējās. 1992. gadā braucējs pievienojās Footwork vienībai. Vienu reizi tika sasniegta 7. vieta, tomēr augstāk japānis ne reizi nebija spējīgs pakāpties. Viņš palika Footwork arī 1993. gadā, tomēr rezultāti īpaši nemainījās, vienīgi šoreiz Sudzuki bija kvalificējies visām sacīkstēm. 1994. gadā Sudzuki piedalījās vienā sacīkstē ar Jordan formulu. Pēc gada, Ligier vienībā Aguri aizvadīja savu pēdējo F1 sezonu. Lai gan viņš piedalījās tikai dažās sacīkstēs, tika izcīnīts viens punkts.
Galīgs automāts
Stāvokļu diagramma
Automāta stāvokļus pieņemts attēlot ar aplīšiem un katrā aplītī ierakstīt attiecīgā stāvokļa nosaukumu. Aplīšus savieno ar bultiņām un uz katras no tām uzraksta kādu no ieejas alfabēta simboliem. Sākuma stāvokli atzīmē ar bultiņu, uz kuras nekas nav rakstīts. Iegūto attēlu sauc par automāta stāvokļu diagrammu (skatīt attēlu).
Galīgu automātu pētniecība Latvijā
Ievērojamākie Latvijas zinātnieki, kas ir veikuši pētījumus galīgo automātu teorijā ir profesori Juris Hartmanis, Jānis Bārzdiņš un Rūsiņš Mārtiņš Freivalds. Profesora Freivalda vadībā Latvijas Universitātē ir izstrādātas vairākas doktora disertācija par tēmām, kas saistītas ar galīgiem automātiem. Viņa bijušie doktoranti Andris Ambainis, Juris Smotrovs, Marats Golovkins, Maksims Kravcevs, Arnolds Ķikusts un Vasilijs Kravcevs turpina veikt pētījumus automātu teorijā.
Bank of America
Darbība
90% no bankas ieņēmumiem ir no darbības vietējā (ASV) tirgū. Tā darbojas 32 štatos un federālajā apgabalā, kā arī 30 ārvalstīs. ASV tā apkalpo 59 miljoni klientu, un tai ir 6100 nodaļu un 18 500 bankomātu. Tā sponsorē vairākas augstākās klases beisbola, basketbola, amerikāņu futbola komandas, kā arī NASCAR un golfa sacensības.
Igo (mūziķis)
Opera, mūzikli, uzvedumi
2007. gada nogalē Igo kopā ar dziedātāju Ladybird uzstājās galvenajās lomās uzvedumā „Angel and Devil”. 9 izrādes notika Dzelzceļa muzejā Rīgā.
Minardi
Vēsture
20. gadsimta četrdesmitajos gados Džovanni Minardi piedalījās autosacīkstēs ar pašbūvētiem spēkratiem. Pēc viņa nāves Džankarlo pārņēma ģimenes biznesu. Viņš izveidoja Formula 2 komandu.
European Minardi (2001-2005)
2001. gada sākumā komandu nopirka Pols Stodarts, aviokompānijas European Aviation (pazīstama arī kā Stoddart Airlines) īpašnieks un vadītājs. Viņš ieviesa vairākas izmaiņas komandā. Piemēram, sākotnējais plāns paredzēja to, ka Minardi 2001. gadā brauks ar Renault dzinējiem, tomēr tas tika nomainīts uz Asiatech. Par pilotiem kļuva Tarsu Markess un Fernando Alonso. Sezonas pēdējās sacīkstēs Markešu aizvietoja Alekss Jongs. Lai gan neizcīnot punktus, Alonso brauca ļoti pārliecinoši un kļuva par Renault komandas testpilotu 2002. gadā. Vēlāk viņš kļuva arī par pilotu un izcīnīja divus pasaules čempiona titulus. Jau pirmajā 2002. gada sacīkstē Marks Vebers, jaunais Minardi pilots izcīnīja punkts. Viņa komandas biedrs, Alekss Jongs, arī bija tiem tuvu. Tomēr tālāk viss vairs negāja tik gludi. Jongs bieži nekvalificējās sacīkstēm, bet Vebers punktus vairs neizcīnīja. Sakarā ar Jonga ātruma problēmu uz divām sacīkstēm tika nolīgts BAR testpilots Entonijs Deividsons, kurš, lai gan abās sacīkstēs izstājās, rezultātu tabulā bija tuvāk Veberam nekā parasti Jongs. 2003. gadā par komandas pilotiem kļuva Džastins Vilsons un Joss Verstapens. Sezonas vidū Vilsons devās uz Jaguar, tādēļ brīvo vietu ieņēma Nikolass Kjēza. Tiesa gan, dānis īpašas izmaiņas rezultātos neieviesa. 2004. gadā Minardi atkal nomainīja abus pilotus - šoreiz tie bija Džanmarija Bruni un Žolts Baumgartners. Baumgartners ASV GP izcīnīja vienu punktu, tomēr viņš bija pēdējais no finišējušajiem. 2005. gadā komandā brauca Kristians Albērss un Patriks Frīzahers. Skandalozajā ASV GP, kurā piedalījās tikai 6 piloti (Bridgestone riepu lietotāji) Albērss un Frīzahers izcīnīja attiecīgi 5. un 6. vietu. Vēlāk Frīzahera sponsori atteicās maksāt un austrieti aizvietoja Roberts Dornboss, kurš šo vietu saglabāja līdz sezonas beigām.
Springfīlda (Ilinoisa)
Sports
Springfīldā ir uzauguši vairāki slaveni sportisti, no kuriem vairākums ir bijuši beisbolisti. Šeit dzimuši arī NBA basketbolisti Deivs Robišs, Kevins Gembls un Andrē Igudala.
Sadraudzības pilsētas
Springfīldai ir sadraudzības attiecības ar šādām pilsētām:
Nepilsoņi (Latvija)
Vēsture
pieņemtais likums "Par to bijušās PSRS pilsoņu statusu, kuriem nav Latvijas vai citas valsts pilsonības" noteica, ka Latvijas nepilsoņi ir personas, kas 1992. gada 1. jūlijā viņi bija neatkarīgi no pierakstā norādītās dzīvojamās platības statusa pierakstītas Latvijas teritorijā, vai viņu pēdējā reģistrētā dzīvesvieta līdz bija Latvijas Republikā, vai ar tiesas spriedumu ir konstatēts fakts, ka līdz minētajam datumam viņi ne mazāk kā 10 gadus nepārtraukti dzīvoja Latvijas teritorijā, un viņu bērni.
Mahājānas budisms
Nāgārdžuna
Nāgārdžuna bijis otrā gadsimta Indijas budists, skolotājs, viens no svarīgākiem, visvairāk studētiem Mahājānas filozofiem. Viņš bijis "Madjāmakas" (Vidus ceļa) skolas dibinātājs. Nāgārjuna kļuva par Nālandas budistu universitātes abatu un pēc nostāstiem izraidīja 8,000 nedisciplinētus mūkus.
Mūmija
Ēģiptiešu mūmijas
Pirms 2600 gadiem ēģiptiešu mūmijas parasti tika izrotātas ar pērlīšu rotājumiem. No pērlīšu virtenēm tika veidoti mirušā portreti. Šie rotājumi rotāja ne tikai augstmaņu, bet arī vienkāršo ļaužu mūmijas. Taču lielākā daļa no rotājumiem ir gājuši bojā, jo, laikam ritot, virteņu diegi sairuši un pērlītes izbirušas. 2005. gadā Austrālijas arheologi veica sensacionālu atklājumu netālu no Sakaras Ēģiptē. Veicot izrakumus apmēram 4200 gadu vecās kapenēs, viņi uzdūrās slepenām durvīm, kuras veda uz citu telpu, kas bija jaunāka. Tur viņi atrada trīs zārkus ar mūmijām, no kurām divas bija joprojām pārsegtas ar pērlīšu rotājumiem, kas ir ļoti liels retums.
Silīcijskābe
Ķīmiskās īpašības
H2SiO3 → SiO2 + H2O
Kratons
Kratons (no, kratos — ‘spēks’) ir senākā un stabilākā kontinentālās Zemes garozas daļa, kas pārdzīvojusi kontinentu un superkontinentu apvienošanos un dalīšanos vismaz 500 miljonus gadu ilgi, t.i. veidojušies pirmskembrijā. Atsevišķu kratonu vecums pārsniedz 2 miljardus gadu. Kratoni lielākoties atrodas kontinentu centrālajās daļās un tos parasti veido kristāliskais pamatklintājs, kas visbiežāk sastāv galvenokārt no salīdzinoši vieglā granīta. Kratoni ir salīdzinoši biezi, tie ietiecas Zemes dzīlēs pat 200 km dziļi. Zemes tektoniskie procesi kratonus lielākoties neietekmē - tajos neveidojas aktīvas lūzumu zonas, vulkānisms, neveidojas kalni.
Revīzijas iestāde
Eiropas Savienības fondu 2007.-2013.gada plānošanas perioda Revīzijas iestādes funkcijas nodrošina LR Finanšu ministrijas Eiropas Savienības fondu revīzijas departaments.
Ģeoķīmija
Saules sistēmas planētu un citu kosmisku objektu ķīmisko sastāvu pēta kosmoķīmija.
Ģeomorfologi
Ģeomorfologi ir zemes zinātnes pētnieki, kas pēta sauszemes un okeāna gultnes reljefa formas, piemēram, kalnu grēdu veidošanos un uzbūvi.
Mariner 7
Uzbūve
Zem astoņstūra korpuss bija skenējošā platforma, ko varēja grozīt divās asīs. Zinātniskie instrumenti ar masu 57,6 kg bija:
Lidojuma gaita
8. aprīlī tika veikts trajektorijas korekcijas manevrs, hidrazīnas dzinēju iedarbinot 7,6 sekundes. 31. jūlijā nezināmu iemeslu dēļ pēkšņi pazuda telemtrijas dati no Mariner 7. Zonde tika veiksmīgi pārslēgta uz zema pastiprinājuma raidītāju, vēlāk sakari tika pārslēgti atpakaļ uz galveno raidītāju. iespējams, ka šo kļūmi izraisīja no bojāta akumulatora izplūstošas gāzes.
Frančesko Bartolomeo Rastrelli
Dzīvesgājums
Dzimis itāļu skulptora Bartolomeo Karlo Rastrelli (1675—1744) ģimenē Francijā. 1716. gadā pēc Krievijas cara Pētera I uzaicinājuma kopā ar tēvu ieradās Sanktpēterburgā. Pirmais nozīmīgais pasūtījums bija agrākā Moldāvijas kņazistes valdnieka Dimitra Kantemira pils būvniecība 1721. gadā.
Miris 1771. gada 29. aprīlī Pēterburgā un, pēc vienas no versijām, apbedīts Jelgavā blakus sievai. Ķeizariene Katrīna II izdeva ediktu par pensijas piešķiršanu Rastrelli mantiniekam Frančesko Bartoliati.
Piemiņa
2011. gadā Pēterburgā atklāja pieminekļus Ziemeļu Palmīras izcilajiem arhitektiem, tajā skaitā Rastrelli.
Zaļā dzilna
Zaļā dzilna (Picus viridis) ir dzilnu dzimtas (Picidae) putnu suga. Izdala 3 pasugas. Tā sastopama lielākajā daļā Eiropas un nelielos reģionos Āzijas rietumdaļā. Zaļā dzilna mājo dažādu tipu mežos, kas mijas ar atklātām vietām, kā arī to var novērot apdzīvotu vietu parkos.
Latvijā
Zaļā dzilna Latvijā ir reta ligzdotāja un nometniece, retākā no sastopamajām dzeņu sugām. To skaits strauji samazinājās 20. gadsimta otrajā pusē, taču samazināšanās iemesli nav zināmi. Skaits turpina samazināties arī pēdējos desmit gados. Zaļo dzilnu populācijas saglabāšanās Latvijā ir kritiski apdraudēta un zaļā dzilna ir ierakstīta Latvijas Sarkanajā grāmatā. Vienas no pēdējām ligzdošanas vietām atrodas Garkalnes, Vijciema un Ludzas mežos. Latvijā mājo nominālpasuga — Eiropas zaļā dzilna (P. v. viridis).
Uzvedība
Zaļā dzilna ir nometniece un ziemo ligzdošanas areālā. Tā mājo mežmalās, retinātos lapukoku vai jauktu koku mežos, jo zaļā dzilna ligzdo vecos lapukokos. Tās dzīves vietas tuvumā parasti ir skudru pūžņi, tā kā skudras ir nozīmīgs barības avots. Zaļā dzilna labprāt barojas arī uz zemes un to var novērot pļavās, dārzos un kultivētos zālājos. Tā kā zaļās dzilnas knābis ir samērā vājš, salīdzinot ar citām dzilnveidīgām sugām, tā kaļ tikai mīkstos kokos.
Tarja Turunena
Kopā ar Nightwish
1996. gada Ziemassvētkos bijušais klasesbiedrs Tomass Holopainens piedāvāja viņai pievienoties jaunam akustiskās mūzikas projektam. Viņa uzreiz piekrita. Ierakstu studijas laikā kļuva skaidrs, ka klasiskās dziedāšanas stundu laikā Tarjas balss ir kļuvusi daudz spēcīgāka nekā Hoplopainens atceras no skolas laikiem. Grupas mēģinājumu laikā Empu Vuorinens akustisko ģitāru nomainīja uz elektrisko ģitāru, jo uzskatīji, ka tā ir labāk piemērota Tarjas balsij. Holopainens nolēma Nightwish pārvērst par metāla grupu. Vēlāk viņš paskaidroja, ka grupas biedri saprata to, ka Tarjas balss ir pārāk spēcīga akustiskajai mūzikai un mūzikai arī jābūt masīvākai. Tādējādi Turunena kā grupas biedre bija arī atbildīga par Nightwish stilu.
1998. gadā Nightwish izdeva savu otro albumu Oceanborn. Šis albums saglabāja iepriekšējo albumu elementus, koncentrējoties uz Tarjas dramatisko balsi un iekļaujot sevī ātrus un melodiskus klavieru un ģitāru ritmus. Turunena dziedāja solo 1999. gadā baletā Evangelicum un dažas izrādes Somijas Nacionālajā Operā bija izpārdotas. Viņa turpināja tūri un jaunus ierakstus ar Nightwish 2000. gadā un 2001. gadā, pēc tam viņa iestājās Vācijas Mūzikas Universitātē. Esot universitātē viņa paspēja ierakstīt vokālu Nightwish albumam Century Child.
Solo karjera
17. septembrī tika paziņoti Turunenas solo albuma uzstāšanās datumi un vietas, kas bija lielā daļā Eiropas: Berlīnē,Londonā,Maskavā,Budapeštā, Atēnās,Parīzē, Amsterdamā un Cīrihē.
Turunena izdeva savu trešo albumu What Lies Beneath 2010. gada 1. septembrī ar singliem Falling Awake ,Until My Last Breath ,I Feel Immortal, kuram ir uzfilmēts mūzikas video un kuru var noskatīties Youtube.
Novērtējums
Tev, diemžēl, bizness, nauda un lietas, kurām nav sakars ar emocijām ir kļuvušas daudz svarīgākas” (Nightwish publicētajā vēstulē).
Melnmuguras šakālis
Ieradumi
Melnmuguras šakāļa ienaidnieki ir cilvēks un leopards. Šakāļus reizēm nogalina dēļ kažokādas vai tādēļ, ka tiek uzskatīts, ka tas apdraud mājlopus. Melnmuguras šakāļi reizēm uzbrūk mājlopiem, īpaši jēriem, nodarot lielus zaudējumus zemniekiem. Melnmuguras šakālis barojas arī grupā. Dažreiz var novērot, ka vienu medījumu vienlaicīgi ēd 8 - 10 dzīvnieki. Zinātnieki ir novērojuši 80 šakāļus barojoties roņu kolonijā, ik pa laikam barā izceļoties savstarpējiem ķīviņiem.
Arvīds Macijausks
Karjera
2010. gadā beidzis spēlētāja karjeru.
Lietuvas izlase
Arvīds Macijausks bija rezultatīvākais 2003. gada Eiropas čempionātā Lietuvas izlasē. Viņa pārstāvētā valstsvienība ieguva zelta medaļas, pašam spēlētājam vidēji 15,8 gūti punkti. Macijausks gan netika atzīts par vērtīgāko spēlētāju, par to kļuva Šarūns Jasikēvičs. Arvīds ir piedalījies arī 2004. gada Vasaras Olimpiskajās spēlēs (izcīnīta 4. vieta), kā arī 2006. gada Pasaules čempionātā (izcīnīta 7. vieta).
Jākobsone
Jākobsone var būt:
JPMorgan Chase
Vēsture
1895. gadā nodibinājās finanšu uzņēmums J.P. Morgan & Company, kuras vadītājs Dž. P. Morgans bija viens no ietekmīgākajiem ASV finansistiem starp pasaules kariem.
Audi 80/90/4000
B1 (1972—1978)
1973.gada Eiropā šo modeli sāka ražot kā Audi 80, bet Amerikas Savienotajās Valstīs kā Audi Fox. Bija pieejama 2-durvju kupejas, 4-durvju sedana vai 5-durvju universāla versijas. Šis Audi modelis sastādīja konkurenci gan Opel Ascona, gan Ford Taunus.
B4 (1991—1995)
1991. gadā notika ievērojamas Audi 80 izskata izmaiņas. Jaunais modelis iekšēji kļuva zināms kā B4. Galvenās izmaiņas bija izmainīta degvielas tvertne un pakaļējā ass, kas ļāva izmantot nolaižamos pakaļējos sēdekļus, 15 collu riteņu diski un lielākas riteņu arkas, kā arī radiatora reste, kas izveidota kopā ar dzinēja pārsegu (dzinēja pārsegs tikpat liels, kā B3, tāpēc ne viens vien B3 īpašnieks ir uzlicis B4 dzinēja pārsegu), kā arī nedaudz apaļīgāka mašīnas aizmugure. No 1992. gada tika ražots arī Audi 80 ar universāla virsbūvi, pazīštams kā Audi 80 Avant. Audi 80 B4 eiropā tika pārdots ar Audi 80 nosaukumu, neatkarīgi no dzinēja, bet ziemeļamerikā kā Audi 90, neatkarīgi no dzinēja. Audi 80 dzinēju klāstā ietilpa:
Zvejnieki (kapulauks)
Zvejnieki ir vidējā un jaunākā akmens laikmeta (mezolīta un neolīta) apmetne ar kapulauku. Tā pieder pie vissenākajām šobrīd zināmajām cilvēka apmešanās vietām ne tikai Latvijas teritorijā, bet arī visā Ziemeļeiropā.
Referendumu saraksts Latvijā
Satversmē paredzētie referenduma nosacījumi
3. Ne mazāk kā viena desmitā daļa vēlētāju ierosina Saeimas atsaukšanu. Ja tautas nobalsošanā par Saeimas atsaukšanu nobalso vairākums no balsotājiem un vismaz divas trešdaļas no pēdējās Saeimas vēlēšanās piedalījušos vēlētāju skaita, Saeima ir uzskatāma par atsauktu. Tiesību ierosināt tautas nobalsošanu par Saeimas atsaukšanu nevar izmantot gadu pēc Saeimas sanākšanas, gadu pirms Saeimas pilnvaru beigām, Valsts Prezidenta pilnvaru pēdējo sešu mēnešu laikā, kā arī agrāk par sešiem mēnešiem pēc iepriekšējās tautas nobalsošanas par Saeimas atsaukšanu.
Tautas nobalsošanai nevar nodot budžetu un likumus par aizņēmumiem, nodokļiem, muitām, dzelzceļu tarifiem, kara klausību, kara pasludināšanu un uzsākšanu, miera noslēgšanu, izņēmuma stāvokļa izsludināšanu un tā izbeigšanu, mobilizāciju un demobilizāciju, kā arī līgumus ar ārvalstīm. Tāpat tautas nobalsošanai nevar nodot likumu, kas ar ne mazāk kā divu trešdaļu Saeimas deputātu balsu vairākumu pieņemti kā steidzami.
Pāvils I Romanovs
Kāpšana tronī
Pāvils lika atrast vēl dzīvos Pētera III līdzgaitniekus, piešķīra tiem amatus un apbalvojumus. Viņš atlaida Katrīnas laika ministrus un virsniekus, daudziem lika pamest galvaspilsētu, doties izsūtījumā vai trimdā. Pāvils atbrīvoja Tadeušu Koscjuško un tūkstošiem poļu nemiernieku, kas bija arestēti vai deportēti uz Sibīriju. Koscjuško tika piedāvāta muiža Krievijā, bet tad abi vienojās par poļa emigrāciju uz ASV un ievērojamas naudas summas piešķiršanu. Polijas-Lietuvas pēdējam karalim Staņislavam Poņatovskim lika pārcelties uz Sanktpēterburgu un piedalīties Pāvila kronēšanā Maskavā 1797. gada 5. aprīlī. Pāvila kronēšanai tika izgatavots jauns kronis. Viņš atteicās dzīvot Katrīnas pilīs un pavēlēja triecientempā uzcelt Sv.Mihaila pili, kas atgādināja cietoksni. Vienlaikus viņš pavēlēja nojaukt daudzas mātes valdīšanas laikā celtas pilis vai pārvērta tās par kazarmām.
Bāze (ķīmija)
Iedalījums
Savienojumus, kas atkarībā no apstākļiem var būt gan skābe, gan bāze, sauc par amfolītiem jeb amfiprotiskiem savienojumiem. Tie var būt
Pāvils I Romanovs
Karš pret Franciju
Kā franču revolūcijas pretinieks Pāvils Jelgavā deva politisko patvērumu Francijas troņa pretendentam Luijam XVIII. Franču uzvaras lika Pāvilam 1798. gadā iesaistīties Napoleona karos aliansē ar Lielbritāniju un Austriju. Krievija Austrijai apsolīja pret frančiem nosūtīt 60 000 lielu armiju. 1798. gada decembrī noslēdza aliansi ar Lielbritāniju, kas apņēmās Krievijai tūlīt izmaksāt 225 000 mārciņu, un turpmāk katru mēnesi maksāt 75 000 mārciņu. Kopā ar britu armiju 45 000 lielam krievu karaspēkam bija jāuzbrūk franču karaspēkam Holandē. Kampaņa cieta sakāvi, un briti ar krieviem bija spiesti pamest Holandi.
Karaspēka komandēšanu uzticēja Suvorovam, kuru atsauca no izsūtījuma un nosūtīja uz Eiropu. 1799. gada aprīlī Suvorovs ieradās Itālijā, lai uzņemtos krievu un austriešu karaspēka vadību. Krievu armijai un karaflotei izdevās frančus gandrīz pilnībā padzīt no Itālijas. Austrieši, kurus uztrauca Krievijas ietekmes pieaugums Itālijā, ko tie uzskatīja par savu kontroles zonu, panāca vienošanos, ka krievu karaspēks turpmāk koncentrēsies uz franču padzīšanu no okupētās Šveices. 40 000 liela krievu armija Rimska-Korsakova vadībā iebruka Šveicē, kur cieta vairākas sakāves. Suvorova armija ar mokām un zaudējumiem veica gājienu uz Šveici pāri Alpu kalniem, taču bija spiesta ar zaudējumiem atkāpties uz Austriju. Izmocītā armija klusi atgriezās dzimtenē, un apkaunotais Suvorovs 1800. gada pavasarī mira. Sadusmotais Pāvils krievu karagūstekņus pasludināja par dezertieriem un atteicās sākt sarunas ar frančiem par karagūstekņu apmaiņu. Atbildību par neveiksmīgo kampaņu uzvēla austriešu sabiedrotajiem, kas esot nodevuši krievus. Britus vainoja par neveiksmi Holandē. Krievu karaspēku izveda no Itālijas un alianse ar Austriju sabruka.
Nogalināšana
1801. gada 23. marta vakarā ar kareivjiem papildināta ap 60 cilvēku liela sazvērnieku grupa devās uz Sv. Mihaila pili. Ģenerāļa Beningsena vadībā ielauzušies imperatora guļamistabā, viņi pieprasīja Pāvilam atteikties no troņa. Sākās kautiņš, Pāvils saņēma triecienu pa galvu un tika nožņaugts. Aleksandrs bija šokēts par tēva nogalināšanu, un vainas sajūta viņu nepameta visu atlikušo mūžu. Pālena vadībā Aleksandrs devās uz Ziemas pili, kuras priekšā izvietotās gvardu vienības solīja uzticību jaunajam ķeizaram. Publiski turpmāk apgalvoja, ka ķeizars Pāvils miris dabīgā nāvē. Viņa līķis divas nedēļas bija izlikts atvadām un pēc tam svinīgi apbedīts.
Vera Zozuļa
Biogrāfija
Piedalījās trijās ziemas olimpiskajās spēlēs. 1976. gadā Insbrukā izcīnīja 9. vietu, 1980. gadā Leikpleisidā kļuva par čempioni un 1984. gadā Sarajevā ieņēma 5. vietu. Viņa ir vienīgā ārpus vācvalodīgajām valstīm dzimusī sportiste, kas uzvarējusi Olimpiskajās spēlēs kamaniņu braukšanā. Pasaules čempionātā viņa ieguva pa vienai zelta, sudraba un bronzas medaļai, Eiropas čempionātā — vienu zelta un vienu bronzas medaļu. Tāpat V. Zozuļa uzvarēja 1981.—1982. gada sezonas Pasaules kausa kopvērtējumā.
Svētā Anskara dzīve
Vita sancti Anscarii ir viens no senākajiem Skandināvijas vēstures rakstu avotiem. Līdztekus svēto dzīves aprakstiem raksturīgajiem brīnumu stāstiem, sapņiem un vīzijām hronikā ir arī daudz vērtīgu ziņu par tā laika Ziemeļeiropu, tostarp arī par Baltiju.
Zviedru karagājiena iemesli
Viņu [kuršu] ķēniņa valstī bija piecas pilsētas. Tautas, kas tajās mita, izzinājušas par viņu ierašanos un sapulcējušās vienkopus, sāka izrādīt vīrišķīgu pretestību un aizsargāties. Izcīnot uzvaru, tās kaujā noguldīja pusi no dāņu tautas un sagūstīja arī pusi no viņu kuģiem, iegūdamas daudz zelta, sudraba un cita kara laupījuma".
Himalaju vilks
Vēsture
Vēl viens britu dabas pētnieks V. T. Blanfords 1888. gadā apraksta mūsdienu Indijas vilku kā atsevišķu sugu, dodot latīņu vārdu Canis pallipes, izdalot to no Tibetas jeb tajos laikos Himalaju vilku saimes, tā kā tā augums ir mazāks, apspalvojums īsāks un plānāks, kā arī vilka galvaskauss ir mazāks un zobi mazāki. Savā aprakstā viņš piemin arī Hodžsona "Indijas vilku", raksturojot to kā pelēkā vilka pasugu, dodot tam vārdu Himalaju vilks (Canis lupus laniger).
USA-193
Politiskais fons
Lai gan ASV bija stingri protestējusi pret agrāko Ķīnas antipavadoņu ieroča izmēģināšanu, kas radīja lielu daudzumu kosmisko atkritumu, ASV amatpersonas apgalvoja, ka šeit nevar vilkt paralēles, jo USA 193 atrodas daudz zemākā orbītā, kas nevar ietekmēt vairumu pavadoņu, un radušās atlūzas ieietu atmosfērā daudz ātrāk.
H2O (grupa)
H2O ir Latvijas poproka grupa. Grupa tika izveidota 2003. gadā, Rīgā, Latvijā. Grupā muzicē Staņislavs Judins (basģitāra), Jānis Strapcāns (solists), Edgars Ansons-Tomsons (bungas) un Juris Kalnišs (ģitāra).
Ernans Puhato
Apbalvojumi un pagodinājumi
Ernans Puhato saņēmis vairākus Argentīnas un citu valstu apbalvojumus par ieguldījumu Antarktikas izpētē. Puhato vārdā nosaukta Puhato klints Pensakolas kalnos Antarktīdā.
Burts
Vēsture
Ap 1300.g. p.m.ē. burts "o" tika iekļauts feniķiešu alfabētā un tas ir izdzīvojis līdz mūsdienām, padarot to par senāko burtu, kuru lieto vēl mūsdienās.
Pitagorisms
Ģeometrija
Pitagorieši pieņēma, ka ģeometriskas figūras sastāv no bezgala daudzām norobežotām vienībām — punktiem. Lielu saviļņojumu tāpēc sacēla atklājums, ka kvadrāta diagonāle ir nesamērīga ar tā malām, t. i., to attiecība nav izsakāma veselos skaitļos. Šī iracionālo skaitļu problēma IV gs. pr. K. kļuva par grieķu zinātniskās domas galveno refleksijas priekšmetu, kas beidzot jau tajā laikā noveda pie bezgala mazo lielumu jēdziena.
Tītiņš
Izskats un īpašības
Tītiņš ir neliela auguma putns, apmēram zvirbuļa lielumā. Tā ķermeņa garums ir 16—18 cm, spārnu plētums 25—30 cm, svars 32—48 g. Ārēji tas vairāk atgādina dažus zvirbuļveidīgos putnus, nekā dzilnveidīgos. Tas ir slaids, pelēkbrūni raibs, pagaru kaklu, kuru tas uztraukumā izloka, grozot galvu un šņācot kā čūska, kā arī satraukumā tas uzbož cekulu.
Semjuels Hantingtons
1993. gadā Hantingtons žurnālā Foreign Affairs publicēja rakstu The Clash of Civilizations?, kurā oponēja Frānsisa Fukujamas vēstures beigu teorijai un apgalvoja, ka laikā pēc Aukstā kara pasaules lielākie konflikti notiks nevis ideoloģiskā, bet civilizāciju (kultūru) līmenī.
Pēdējais Hantingtona darbs ir 2004. gadā izdotais ''Who Are We? The Challenges to America's National Identity'', kurā proponēts, ka imigrācija ASV, sevišķi no Latīņamerikas, apdraud ASV nacionālo identitāti.
ExxonMobil
Vēsture
ExxonMobil ir Džona Rokfellera 1870. gadā dibinātās kompānijas Standard Oil pēctece. 20. gadsimta sākumā Standard Oil faktiski monopolizēja ASV tirgu, tāpēc 1911. gadā ar tiesas lēmumu tā tika sadalīta 34 neatkarīgās kompānijās. Viena no tām bija Standard Oil Company of New Jersey, vēlāk saukta par Exxon, bet otra - Standard Oil Company of New York, vēlāk saukta par Mobil. 1999. gadā abas šīs kompānijas apvienojās, izveidojot mūsdienu ExxonMobil.
Gāra
Gāra (fr) ir Francijas departaments, viens no trīspadsmit Oksitānijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Gāras administratīvais centrs ir Nīma. Departaments administratīvi ir sadalīts trijos apgabalos (arrondissements):
Maksims Sušinskis
Spēlētāja karjera
Krievijas izlases rindās spēlējis sešos Pasaules čempionātos, 2008. gadā kļūstot par Pasaules čempionu. 2006. gadā viņš spēlēja arī olimpiskajās spēlēs, izcīnot bronzas medaļu.
.gs
.gs ir augšējā līmeņa domēns (ccTLD), kura paredzētais pielietojums ir saistīts ar Dienviddžordžiju un Dienvidsendviču Salām. Domēns izveidots 1997. gadā. Domēna sponsors ir Government of South Georgia and South Sandwich Islands (GSGSSI), bet domēnu reģistrēšanu nodrošina Atlantis North Ltd. Domēnus var reģistrēt tikai otrajā līmenī.
Lauma Reķe
2010.—2011. gada sezonu basketboliste aizvadīja Itālijas A2 līgas klubā Pallacanestro Costone Siena. Dienvidu grupā klubs ieņēma 10. vietu. 2012. gada vasarā pārgāja uz Termocarispe klubu.
Mazirbe
Vēsture
1970. gadā likvidēja Mazirbes astoņgadīgo skolu un izveidoja internātpalīgskolu. Atmodas kustības laikā 1989. gadā Mazirbē svinēja Lībiešu tautas nama 50 gadu jubileju, iedibinot Lībiešu svētku tradīciju katru gadu augusta pirmajā sestdienā, notika pirmā līvu tematikai veltītā zinātniskā konference.
Daugava (nozīmju atdalīšana)
Daugava var būt:
Somijas prezidents
Somijas Republikas prezidents (fi, sv) ir Somijas valsts vadītājs. Tā kā Somija ir parlamentāra republika, prezidentam nav tik lielas varas kā parlamentam.
Outokumpu (uzņēmums)
Vēsture
Outokumpu pirmsākumi sniedzas līdz 1910. gadam, kad Outokumpu apkārtnē, Ziemeļkarēlijā tika atklāta vara rūda. 1914. gadā tika izveidots kopuzņēmums Outokumpu Kopparverk, kā īpašnieki bija valsts un privāts investors Hackman & Co., bet tie nespēja vienoties par projekta tālāku attīstību. Pirmais pasaules karš un finansiālas grūtības kavēja efektīvu rūdas ieguvi. 1917. gadā atradnes tika iznomātas Norvēģijas uzņēmumam Hybinette, kas tās izmantoja trīs gadus. 1924. gadā atradnes pārgāja Somijas valsts īpašumā, pārpērkot akcijas no Hackman. 1928. gadā tika uzbūvētas modernas šahtas un rūdas apstrādes rūpnīca.
Pēckara apstākļos, kad trūka elektroenerģijas, Outokumpu meklēja alternatīvas elektroeneroietilpīgajai vara kausēšanai. 1949. gadā Harjavaltas rūpnīcā atklāja revolucionāru procesu, ko nosauca par uzliesmojuma kausēšanu (fi). Šajā procesā karstumu ieguva, sadedzinot dzelzi un sēru, ko satur rūda. Uzliesmojuma kausēšana tika izmantota arī citos Outokumpu metalurģiskajos procesos. Uzliesmojuma kausēšanas metode radīja lielu interesi visā pasaulē, un pirmā ārzemju licence tika pārdota 1954. gadā. Līdz 1951. gadam 49 % uzņēmuma akciju ieguva sociālās apdrošināšanas aģentūra KELA.
Baldones ģerbonis
Vēsture
Baldones pilsētas ģerbonim it tradicionāla ģerboņa forma (vertikāls taisnstūris ar pusaplī noapaļotu apakšu). Fons - augšējās 2/3 dzeltenas, apakšējā 1/3 — zaļš fons. Uz dzeltenā fona attēlota vāvere ar egles čiekuru ķepās, attēla pamata līnija ir dzeltenā un zaļā laukuma robeža. Uz zaļā fona attēlots strauts-līklocis, kas sākas zem vāveres čiekura, pamazām paplašinoties, nobeidzas ģerboņa apakšējā pusloka centrā. Augšējā labajā un kreisajā stūrī — katrā pa vienai stilizētai egļu skujai (ornamentāls fragments). Krāsas: vāvere brūngani sarkana ar melnu kontūru. Skuju fragmenti — zaļi (tādi paši kā fona apakšējā daļā). Strauts (sēravots) — gaiši zils.
Paskaidrojuma rakstā bija minēts, ka Baldone attīstījusies kā atpūtas un dziedniecības vieta, kas jau no seniem laikiem ievērojama ar dziednieciskajiem sēravotiem. Baldones sanatorijā ir ierīkota sērūdens strūklaka ar vāverītes skulptūru, ar ko pilsētniekiem un apmeklētājiem sēravots lielākoties asociējas. Pilsēta ir mežu ieskauta un slavena ar mastu priedēm, tādēļ priedes simbolam jābūt ģerbonī. Visapkārt Baldonei ir izteikti pauguri (Riekstukalns, Morisonkalns, Lapteines kalns u.c.), tādēļ arī kalnu simbolam jābūt ģerbonī. Krāsas: pilsēta ģeogrāfiski izvietota relatīvi mazu nokrišņu zonā, tādēļ ģerbonī lietojams dzeltenais fons kā saulainas vasaras simbols; zaļais fons - meži, atpūtas zona.
Oktobra revolūcija
Oktobra revolūcija ir pretrunīgi vērtēts notikums Krievijas vēsturē, daļa no 1917. gada Krievijas revolūcijas. PSRS pastāvēšanas laikā to sauca par Lielo Oktobra sociālistisko revolūciju (ru), bet komunistu pretinieki par valsts apvērsumu (октябрьский переворот, большевистский переворот). Oktobra revolūcija gāza mēreni sociālistisko Kerenska Pagaidu valdību un pie varas nāca boļševiku kontrolētā Tautas komisāru padome Ļeņina vadībā.
76. Kinoakadēmijas balva
== Galvenās balvas == Uzvarētājs atzīmēts treknrakstā.
Indijas vilks
Indijas vilks jeb Irānas vilks (Canis pallipes) ir suņu dzimtas (Canidae) suņu ģints (Canis) plēsējs. Dažas sistemātikas Indijas vilku joprojām sistematizē kā vienu no pelēkā vilka pasugām (Canis lupus pallipes). Tomēr ģenētiskie pētījumi zinātniekiem liek pārvērtēt līdzšinējo sistemātiku un izdalīt Indijas vilku kā atsevišķu sugu, līdzīgi kā Himalaju vilku (Canis himalayensis).
Uzvedība
Indijas vilks ir piemērojies dzīvei karstos un sausos klimatiskos apgabalos, apdzīvojot krūmājus, zālājus un pustuksnešus. Atšķirībā no ziemeļos dzīvojošā pelēkā vilka Indijas vilks neveido lielus barus. Bars apvieno vienu ģimeni, kas sastāv no 6—8 vilkiem, lai gan visbiežāk tie dzīvo pa pāriem. Indijas vilks pārojas laikā no oktobra līdz decembrim. Mazuļi piedzimst akli un nevarīgi. Tiem ir noļukušas austiņas un uz krūtīm balta zīme, kas pieaugot izzūd.
Populārais rakstnieks Radjards Kiplings apraksta Indijas vilku un Indijas savvaļas suni kā lielākos ienaidniekus stāstā "Sarkanais suns", bet patiesībā dabā abu apdzīvotās teritorijas nekrustojas. Vilkam patīk atvērtas, plašas ainavas, bet savvaļas suņi dzīvo biezos mežos, medījot vidēja izmēra dzīvniekus.
USA-219
O/OREOS' ir trīskāršs CubeSat 3U standarta pavadonis ar izmēriem 10 cm × 10 cm × 34 cm. Tā masa ir 5,5 kg. Elektroenerģiju nodrošina saules baterijas, kas izvietotas uz sānu malām.
Bismarka
Pilsēta nosaukta par godu vācu valstsvīram Oto fon Bismarkam.
Līdzstrāva
Līdzstrāva ir elektriskā strāva, kas laikā nemaina savu virzienu (polaritāti) elektriskajā ķēdē. Termins "līdzstrāva" gan nav īsti korekts, jo līdzstrāvai nemainās spriegums (mēra voltos), nevis strāva (mēra ampēros). Tomēr, tā kā ar terminu "elektriskā strāva" vispārīgā nozīmē saprot visus elektriskos procesus, parasti fizikā un tehnikā lieto terminu "līdzstrāva" jēdziena "līdzspriegums" nozīmē. Protams, arī strāva var būt pastāvīga.
Karloss Tevess
Sasniegumi
Manchester City
Alkoksīds
Alkoksīdus var iedalīt 3 grupās:
No elektrofiliem hlorīdiem
Lai paātrinātu reakciju, dažreiz lieto kādu bāzi, kas piesaista radušos hlorūdeņradi.
Kuriļu salu strīds
Vēsture
2006. gadā Krievijas Putina administrācija piedāvāja atgriezt Japānai Šikotanas un Habomai salas, ja Japāna piekristu abu pārējo salu palikšanai Krievijas sastāvā. Par šādu iespējamo robežu pēc potenciālās miera līguma parakstīšanas arī bija runa 1956. gada Padomju-Japānas kopdeklarācijā.
Alkoksīds
Īpašības
Alkoksīdi reaģē ar ūdeni, veidojot spirtu un oksīdu vai hidroksīdu:
Izjaslavs Vladimirovičs
Izcelsme
Izjaslavs bija Rurika dinastijas Novgorodas rūsu kņaza Vladimira (vikingu: Valdemarr, slāvu: Volodimir, mūsdienu krievu transkripcijā Vladimirs Svjatoslavičs (Владимир Святославич)) un Polockas ķēniņa Ragnvalda meitas Ragnhildas (Rognedas) dēls. Vladimirs strīdā nogalināja Ragnvaldi un divus viņa dēlus, bet meitu aizveda sev līdzi. 878. vai 879. gadā Ragnhildai piedzima dēls, ko nosauca par Izjaslavu.
Rikardo Patrēze
1989. gadā Patrēze bieži kāpa uz pjedestāla un kopvērtējumā ierindojās augstajā trešajā vietā. 1990. gadā Patrēze kopvērtējumā bija tikai septītais, bet 1991. gadā atkal izrādīja konkurenci cīņā par titulu un bija trešais. 1992. gadā Patrēze bija labāko trijniekā deviņas no 16 reizēm un kļuva par vicečempionu. Gandrīz divreiz vairāk punktu bija čempionam, viņa komandas biedram Menselam. 1993. gadā tika aizvadīta Patrēzes pēdējā sezona, Benetton komandā. Pēc 257 sacīkstēm itāļa iespaidīgā karjera bija beigusies.
Robots
Termina izcelsme
Terminu "Robots" pirmo reizi lietoja Karels Čapeks savā zinātniskās fantastikas lugā R.U.R. 1920. gadā, šo terminu izgudrojis rakstnieka brālis Jozefs Čapeks. Vārds visticamāk atvasināts no vārda "robota", kas čehu un arī slovāku valodā nozīmē "klaušas".
Teleroboti
Teleroboti ir automātiskas ierīces, kuras izmanto pētniecībai cilvēkam nepieejamās vietās, piemēram, kosmonautikā un dziļjūras pētniecībā. Šīs ierīces ir aprīkotas ar dažādām, pētījumiem nepieciešamām detaļām, piemēram, robotiskām rokām paraugu vākšanai, kamerām attēlu vai video uzņemšanai. Šiem robotiem nav jāveic rutīnas uzdevumi tāpēc tie parasti nedarbojas pilnīgi autonomi, bet tiek kontrolēti ar tālvadību.
Vēsture
Robotiem līdzīgas būtnes — dzīvas statujas, mehāniski kalpi un apburti priekšmeti, kas spēj kustēties paši no sevis, aprakstīti dažādos mītos un leģendās jau pirms mūsu ēras. Ir vēsturiskas liecības par mehāniskiem putniem, dzīvniekiem un dažādām ierīcēm, kas spējušas kustēties un izdot dažādas skaņas. Par pirmo robotu mūsdienu izpratnē uzskata ar tālvadību vadāmu laivu, kuru ap 1898. gadu izguroja Nikola Tesla. Pirmais elektriskais autonomais robots tika izgudrots ap 1948. gadu.
Rāmavas muiža
Vēsture
1745. gadā šo zemes īpašumu Rīgas patrimonālajā apgabalā ieguva virsmācītājs B. Depkins, pēc tam to mantoja Rīgas birģermeistars Depkins. 1795. gadā muižiņā saimniekoja D. Vīkens, 1806. gadā tirgotājs J. Portens, bet no 1808. līdz 1850. gadam publicists un rakstnieks Garlībs Merķelis. Nākamās ziņas par muižas īpašniekiem ir tikai no 1909. gada, kad tā nonāca Aleksandra Grotenhjelma dzimtas īpašumā.
Valentīna Eiduka
Treneres karjera
Vairāki viņas audzēkņi ir sasnieguši atzīstamus panākumus starptautiskajās sacensībās. Vadims Vasiļevskis ir 2004. gada Atēnu Olimpisko spēļu sudraba medaļas laureāts un pašreizējais Latvijas rekordists, Ainārs Kovals ir šīs pašas godalgas ieguvējs 2008. gada Pekinas Olimpiskajās spēlēs, Zigismunds Sirmais ir pašreizējais pasaules rekordists junioriem. Vēl ir trenējusi Ingu Kožarenoku, Sintu Ozoliņu-Kovalu, Ansi Brūnu, Aneti Kociņu. Par ieguldījumu šķēpa mešanas attīstībā 2008. gadā saņēmusi IV šķiras Triju Zvaigžņu ordeni.
24. jūnijs
Vārda dienas
Jānis
Secure Shell
Standarti un programmas īstenošana
Pirmā protokola versija, SSH-1, tika izstrādāta 1995. gadā. To izstrādāja pētnieks no Helsinku Tehnoloģiju universitātes, Somijā. SSH-1 tika rakstīts, lai sniegtu lielāku drošību un konfidencialitāti nekā protokoli rlogin, Telnet un RSH. 1996. gadā tika izstrādāta drošāka protokola versija, SSH-2, kura nav saderīga ar SSH-1 protokolu. Protokols kļuva arvien populārāks, un līdz 2000. gadam tam bija apmēram divi miljoni lietotāju. Pašlaik ar jēdzienu "SSH" parasti tiek apzīmēts tieši SSH-2 protokols, jo pirmā protokola versija saistībā ar būtiskām nepilnībām praktiski netiek izmantota.
Lai strādātu ar SSH, ir nepieciešams SSH serveris un SSH klients. Serveris noklausās pieslēgumus no klienta datora un pie savienojuma izveides autentificē klientu, pēc kā sāk klienta apkalpošanu. SSH klientu izmanto, lai izveidotu savienojumu ar attālināto datoru un izpildītu nepieciešamās komandas.
Centrs (Rīga)
Vēsture
Nocietinājumi traucēja pilsētai kļūt par vienotu organismu. Nepieciešamība attīstīties sadūrās ar nepieciešamību ievērot aizsardzības apsvērumus, tā kā Rīga vēl joprojām bija nozīmīga Krievijas Impērijas D un R robežu aizsardzībā. Tiesa, atbrīvošanās no nocietinājumiem jau bija izplatīta procedūra citās Eiropas pilsētās un 1857. gadā arī Rīgai tika anulēts cietokšņa statuss. Rezultātā, tāpat kā Gēteborgā, Brēmenē, Vīnē, Krakovā un citur, aizsargsistēmas josla tika pārveidota par parku un sabiedrisku ēku teritoriju, kas atbilda joslas konfigurācijas īpatnībām, ko aptvēra bulvāru loks. Līdz 1863. gadam ap Vecrīgu tika nojaukti zemes vaļņi, bastioni, tika sašaurināts ūdens grāvis (tas tika atstāts, lai pilsētnieki varētu ērtāk pievest materiālus savu bulvāru lokā paredzēto māju celtniecībai), nospraustas ielas un bulvāri, uzsāktas celt kapitālas mūra ēkas.
Maiņstrāva
Raksturlielumi
3. Lai raksturotu maiņstrāvas enerģētisko darbību, izmanto efektīvās vērtības
(kosinuss fī).
Skeleta šķērssvītrotā muskulatūra
Makroanatomija
Pēc funkcijas muskuļus iedala: (pamatojoties uz darbību)
Mikroanatomija
Katrs muskulis sastāv no muskuļšķiedrām — tās ir pats galvenais muskuļa uzbūves elements, kas veidojušās, saplūstot daudzām daudzkodolu šūnām, kuru apvalku sauc par sarkolemmu. Tām ir diegveida forma un katrā muskulī var būt tūkstošiem šķiedru. Muskuļšķiedras novietotajas paralēli cita citai un ir sakārtotas muskuļšķiedru kūlīšos, no kuriem izveidojas muskulis. Vienā kūlītī var būt aptuveni 10 — 50 muskuļšķiedru. Pastāv uzskats, ka muskuļškiedru daudzums tiek ģenētiski pārmantots. Ap muskuļšķiedru kūlīšiem ir saistaudu apvalks, jeb perimīzijs (perimysium), bet muskuli, kas izveidojies apvienojoties kūlīšiem, klāj perimīzijs. Katru atsevišķo muskuļšķiedru virs sarkolemmas, klāj endomīzijs (endomysium). Muskuļa galos, retāk muskuļa vidū, endomīzija un perimīzijas šķiedrām novietojoties paralēli, veidojas cīpsla (tendo) vai aponeiroze (aponeurosis), ar kuru palīdzību muskulis visbiežāk saistās pie kaula vai arī fascijas. Cīpslām ir auklas vai lentes forma, bet aponeirozei ir plātnītes forma. Cīpslām un aponeirozēm piemīt liela izturība, bet nav elasticitātes, tās stingri saista muskuli ar kaula plēves ārējo slāni, tādējādi nodrošinot kaula kustības, ja muskulis saīsinās. Bez epimīzija, muskuli no ārpuses klāj arī blīva saistaudu plēve vai apvalks, jeb fascija, kas muskulim izveido maksti.
Papildaparāti
Muskuļiem ir sastopami arī papildaparāti, kas atvieglo muskuļu darbu.
2011. gada NBA Visu zvaigžņu spēle
2011. gada NBA Visu zvaigžņu spēle bija 60. NBA Visu zvaigžņu spēle. Tā notika 2010.—2011. gada NBA sezonas laikā Staples Center arēnā Losandželosā, Kalifornijas štatā. Spēli organizē abas NBA vienības no Losandželosas: "Lakers" un "Clippers". Losandželosa tika nosaukta par spēles norises vietu NBA komisāra Deivida Stērna paziņojumā. Šī bija otrā reize, kad Staples Center arēnā notiek NBA Visu zvaigžņu spēle (iepriekš 2004. gadā). Tāpat šī bija ceturtā reize, kad spēle notiek Losandželosā (iepriekš 1963, 1972, 1983 un 2004).
Rookie Challenge spēle
Spēlē uzvarēja līgas debitantu komanda ar rezultātu 148—140. Par spēles vērtīgāko spēlētāju tika atzīts debitantu komandu pārstāvošais Džons Vols ("Wizards"). Arī iepriekšējā gada 'Rookie Challenge'' spēlē uzvarēja debitanti.
Skills Challenge konkurss
Skills Challenge konkursā uzvaru svinēja Goldensteitas "Warriors" spēlētājs Stefens Karijs.
Gruzijas Futbola federācija
Gruzijas Futbola Federācija ir galvenā par futbolu atbildīgā organizācija Gruzijā. Federācija organizē nacionālo futbola čempionātu, Gruzijas Premjerlīgu, kā arī atbild par Gruzijas futbola izlasi. Tās galvenā mītne atrodas Tbilisi.
Abrenes apriņķis
Inflantijas vaivadijas sastāvā
Pēc Altmarkas pamiera novadā izveidoja Viļakas traktu (pl).
Panorāma (raidījums)
"Panorāma" vadītāji (moderatori) ir Ilze Dobele, Laura Vonda, Jānis Geste un Anda Boša.
Jaunā Ziņu dienesta studija
2021. gada 29. augustā raidījumu pēdējo reizi pārraidīja no Zaķusalas televīzijas kompleksa 3. studijas (S-3). Raidījumu vadīja moderatore Ilze Dobele. Ziņu izlaidumā tika ietverts Jāņa Gestes veidotais studijas atvadu sižets. Pēc tā sekoja īsa saruna studijā ar raidījuma "De facto" vadītāju Matīsu Arnicānu un Sporta ziņu moderatoru Uģi Jokstu.
Georgs Elgers
Dzīvesgājums
Miris 1672. gada 30. septembrī Daugavpilī.
Zvaigznes tipa tīkls
Zvaigznes tipa tīkls (angļu: Star network ) ir datortīkla topoloģiju veids. Zvaigznes tīkla slēgumā datori ar kabeļu segmentiem (parasti vītais pāris) tiek pieslēgti centrmezglam vai tīkla komutatoram. Priekšrocība, salīdzinot ar maģistrālo slēgumu,- pārtrūkstot kabeļa segmentam, pārstāj darboties tikai viens dators. Taču izejot no ierindas centrmezglam, pārstāj darboties viss segments. Lai gan vītā pāra kabelis ir salīdzinoši lētāks par koaksiālo kabeli, taču, ja datori atrodas tālu no centrmezgla (maksimālais attālums 100 metri) kabeļa patēriņš ir liels. Zvaigznes tipa tīkls ir viens no visizplatītākajām datortīklu topoloģijām.
Anvars Sādāts
Agrīnā karjera
Otrā pasaules kara laikā Sādāts atradās cietumā par mēģinājumiem iegūt fašistu un nacistu atbalstu Brīvo virsnieku pretbritu aktivitātēm. 1952. gadā viņš piedalījās valsts apvērsumā, kurā tika gāzts karalis Faruks I un izveidota Ēģiptes republika.
Prezidents
1973. gada 6. oktobrī Ēģipte kopā ar Sīriju uzbruka Izraēlai, sākās Jom Kipur karš. Pirmajās kara dienās Ēģiptei, izmantojot pārsteigumu un pārspēku, izdevās šķērsot Suecas kanālu un pavirzīties apmēram 15 kilometrus Sīnāja pussalas iekšienē. Taču Izraēlas armija ātri sakoncentrējās pretuzbrukumam, un jau 22. oktobrī trīs Izraēlas divīzijas Ariela Šarona vadībā bija pārcēlušās Suecas kanāla otrā krastā un no aizmugures ielenkušas Ēģiptes Trešo armiju. Drīz tika noslēgts pamiers un karadarbība pārtraukta.
Atentāts
1981. gada 6. oktobrī Kairā gadskārtējās militārās parādes laikā Sādātu nošāva kareivji, kas bija pagrīdes "Islamiskā džihāda" biedri.
Viktors Ščerbatihs
Sporta karjera
V. Ščerbatiha personiskie rekordi ir 206,0 kg raušanā, 260,0 kg grūšanā un 465,0 kg summā.
Karas jūra
Karas jūra (ru) ir Ziemeļu Ledus okeānam piederīga malas jūra. Atrodas virs kontinentālā šelfa, tāpēc ir salīdzinoši sekla — vidējais dziļums ap 110 metri. Nosaukta pēc tās dienvidrietumos ieplūstošās Karas upes.
Igors Rakočevičs
Divas reizes uzvarējis Dienvidslāvijas līgā (1998, 2001), 2001. gadā izcīnīja arī Dienvidslāvijas kausu. 2004. gadā uzvarēja Adrijas līgā Red Star Belgrade sastāvā. 2008. gadā TAU Cerámica sastāvā izcīnīja uzvaru Spānijas čempionātā.
Skaistas pagasts
Hidrogrāfija
Ezeri: Dreidzs, Dūņu ezers, Ildzs (Bogdonu ezers), Indrs, Ižiuns, Kauseņš, Kuļa ezers, Lielais Ožukns, Linoks, Lubāns, Ļutes ezeriņš, Margaucis, Mazais ezers, Mazais Linoks, Mazais Ožukns, Plaudeņš, Rūbežnīks, Sivers, Soms, Teneiss, Valna ezereņš.
Apdzīvotās vietas
Lielākās apdzīvotās vietas ir Skaista (pagasta centrs), Bogdāni, Veceļi un Veterovka.
ASV Neatkarības deklarācija
Savienoto Valstu Neatkarības deklarācija ir vēsturisks dokuments, kurā britu kolonijas Ziemeļamerikā pasludināja neatkarību no Apvienotās Karalistes. To Filadelfijā vienbalsīgi pieņēma Otrais Kontinentālais kongress.
Tautas kinoaktieru studija
Vēsture
Pirmā studijas vadītāja bija Līvija Akuratere (1965—1968), vēlāk viņu nomainīja Aina Matīsa (1968—1993). Par pedagogiem strādāja Ērika Ferda, Arnolds Liniņš, Akvelīna Līvmane, Pēteris Krilovs, Aloizs Brenčs un citi. Kinostudijas režisoriem bija tiesības uzaicināt studijas mācekļus uz savām filmām. Režisoru Vadima Masa un Jana Ebnera komēdijā "Pēdējais blēdis" praktiski visos masu skatos piedalījās studijas mācekļi.
Paģiras 2
Filma ir stāsts par četriem draugiem Filu, Stjū, Alanu un Dagu un viņu ceļojumu uz Taizemē notiekošajām Stjū kāzām. Filmā attēloti pēdējo divu dienu draugu notikumi pirms kāzām. Filmas pirmizrāde ASV notika.
27. gads
27. gads bija parastais gads, kas pēc Gregora kalendāra sākās piektdienā.
Rīgas "Dinamo"
Rīgas "Dinamo" ir profesionāls hokeja klubs, kas bāzēts Rīgā, Latvijā. Tas tika dibināts un līdz 2022. gadam spēlēja Kontinentālajā hokeja līgā (KHL). Klubs savas mājas spēles aizvadīja Arēnā "Rīga".
2008.—2009. gada sezona
Komandas pirmajā sezonā kluba rindās spēlēja tādi spēlētāji kā Edgars Masaļskis, Martins Pruseks, Lauris Dārziņš, Rodrigo Laviņš, Duvijs Vestkots, Aleksandrs Ņiživijs, Marcels Hosa, Marks Hartigans un citi. Par pirmo kluba galveno treneri tika izvēlēts slovāks Jūliuss Šuplers. 2008.—2009. gada sezona bija pēdējā ilggadējā Latvijas izlases uzbrucēja (arī kapteiņa) Aigara Ciprusa profesionālajā spēlētāja karjerā. Klubs pārspēja visas uz to liktās cerības, regulāro sezonu noslēdzot augstajā 10. vietā. Tiesa, komanda izstājās jau izslēgšanas kārtas pirmajā kārtā, piekāpjoties Maskavas "Dinamo", kura vēlāk sasniedza Gagarina kausa pusfinālu.
2022.—2023. gada sezona
2022.-2023. gada regulārajā sezonā "Dinamo" pirmoreiz spēlēja Latvijas čempionāta virslīgā jeb Optibet hokeja līgā, riņķa turnīrā izcīnot 3. vietu. Tomēr komandas sniegums tika vērtēts kā zemāks par gaidīto organizatoriskās nestabilitātes dēļ.
Spriegums
Apzīmējumi
Spriegumu, tāpat kā potenciālu, Starptautiskajā mērvienību sistēmā (SI) mēra voltos (V). SI definē voltu kā vata un ampēra attiecību: V=W/A, taču pielietojumos to biežāk aplūko kā džoula un kulona attiecību (uzskatot spriegumu par enerģijas un pārvietojamā lādiņa attiecību) vai ampēra un oma reizinājumu (Oma likuma kontekstā).
Maiņstrāvas spriegums
Mērot viena vada spriegumu attiecībā pret nulles (Zemes) līmeni, sprieguma efektīvā vērtība ir \sqrt 2 reizes mazāka par maksimālo:. Trīs fāžu strāvā parasti katra vada spriegums attiecībā pret nulles līmeni ir visiem vadiem vienāds (balansētā trīsfāžu sistēmā), bet līnijas spriegumu mēra starp divām nobīdītām fāzēm. Tā efektīvā vērtība (ja fāžu nobīde ir 120^\circ) ir, kur U_m — atsevišķas fāzes sprieguma maksimālā vērtība attiecībā pret nulles līmeni.
Sergejs Koroļovs
Dzīvesgājums
1938. gadā Koroļovs tika nepamatoti apsūdzēts un notiesāts uz 10 gadiem. 1940. gadā pārvests uz NKVD speciālo konstruktoru biroju CKB-29 (faktiski - cietuma režīmā), kur A. Tupoļeva vadībā tika konstruēts frontes bumbvedējs Tu-2. 1942. gadā pārvests uz NKVD OKB, kur nodarbojās ar raķešdzinēju konstruēšanu kara lidmašīnu vajadzībām.
Valdlauči
Valdlaučos atrodas vairākas biroju ēkas, tajā skaitā SEB bankas galvenā ēka, izstāžu komplekss «Rāmava» un vairāki uzņēmumi. Dominē daudzstāvu dzīvojamā apbūve, taču virzienā uz Ķekavu aiz izstāžu kompleksa "Rāmava" veidojas jaunu privātmāju rajons.